Държавен вестник, бр. 61, 2011 г., стр. 21

БРОЙ  61	
Д Ъ Р Ж А В Е Н  В Е С Т Н И К 	
СТР.  21  
Чл. 4. (1) Конкретните задачи на политиката 
на развитие се определят чрез средносрочно 
планиране с участието на всички заинтере­
совани страни, включително гражданското 
общество.
(2) Изпълнението на задачите по ал. 1 
подлежи на публичен контрол.
Чл. 5. (1) Помощта за развитие и хумани­
тарната помощ представляват инструменти 
за осъществяване на политиката на развитие 
и участие в международното хуманитарно 
сътрудничество.
(2) Предоставянето на помощ за развитие 
по многостранна линия включва:
1. участие  на Република България в по­
литиката на Европейския съюз на развитие;
2. участие в универсални механизми на 
сътрудничество за развитие чрез системата 
на Обединените нации и други международни 
организации.
(3) Предоставянето на помощ за развитие 
по регионална и двустранна линия включва:
1. безвъзмездна помощ в натура;
2. безвъзмездна финансова помощ;
3. намаляване тежестта на външния дълг;
4. програми за развитие и проекти за разви­
тие, включващи инвестиции във или дарение 
на движимо имущество, което се предоставя 
по тези програми и проекти;
5. изпращане на експерти и доброволци;
6. споделяне на знания и опит;
7. образование по въпросите на развитието 
и привличане на общественото внимание;
8. подкрепа за национални или международ­
ни неправителствени организации, работещи 
в областта на развитието;
9. други.
(4) Хуманитарната помощ се предоставя 
под формата на:
1. спасителни операции;
2. предоставяне на хуманитарни средства 
предимно под формата на движимо имущество;
3. безвъзмездна финансова помощ;
4. проекти за хуманитарно подпомагане;
5. други.
(5) Изборът на конкретен инструмент по 
ал. 2, 3 и 4 се извършва съобразно нуждите 
на страната партньор и възможностите на 
Република България като страна донор.
(6) Изборът на конкретни инструменти на 
двустранна помощ се извършва въз основа 
на анализ на сравнителните им предимства.
Чл. 6. (1) Министърът на външните рабо­
ти ръководи дейностите по формирането и 
осъществяването на политиката на развитие.
(2) В изпълнение на функциите си по ал. 1 
министърът на външните работи се подпомага 
от структурните звена в Министерството на 
външните работи съобразно тяхната функци­
онална компетентност.
(3) Посолствата на Република България 
в страните партньори участват в процеса на 
формирането и осъществяването на политика­
та на развитие, като поддържат контакти със 
заинтересованите лица и правят предложения 
относно съдържанието на политиката и фор­
мите на реализирането на сътрудничеството.
(4) Постоянните представителства на Ре­
публика България при международните орга­
низации участват в работата по формирането 
и съгласуването на политиката на развитие, 
включително в разработването на концепту­
ални подходи по въпросите на развитието, и 
съдействат за осъществяване на координация с 
други страни донори и със страни партньори по 
въпроси на участието на Република България 
в многостранни механизми на сътрудничество 
за развитие и по други въпроси на политиката 
на развитие.
(5) Посолствата на Република България в 
страни партньори участват в процеса на коор­
диниране на българската помощ за развитие 
със страните донори.
Чл. 7. Министерствата и ведомствата под­
помагат формирането и осъществяването на 
политиката на развитие в сферата на своята 
компетентност.
Чл. 8. (1) Дейността по формирането на 
политиката на развитие се осъществява в 
партньорство с гражданското общество, мест­
ните власти и бизнеса в Република България.
(2) Формирането и осъществяването на 
политиката на развитие се извършва в парт­
ньорство както с правителствата на страните 
партньори, така и с други заинтересовани 
представители на тези страни.
(3) Политиката на развитие се координира 
с другите донори на международна помощ в 
рамките на съществуващите международни 
механизми, включително тези в международ­
ните универсални организации, Европейския 
съюз, специализирани агенции, международни 
организации на страните донори, а също така 
и по двустранна линия.
Чл. 9. (1) Министърът на външните работи 
се подпомага от Съвет „Международно съ­
трудничество за развитие“ с консултативни 
функции в състав:
1. председател – министърът на външните 
работи;
2. членове:
а) заместник-министър на външните ра­
боти;
б) заместник-министър на финансите;
в) заместник-министър на икономиката, 
енергетиката и туризма;
г) заместник-министър на образованието, 
младежта и науката;
д) заместник-министър на вътрешните 
работи;
3. секретар – дипломатически служител, 
определен от министъра на външните работи.